Franciaország nyerte a kosárlabda-vb bronzmeccsét
Pontszegény mérkõzésen Franciaország 67-59-re legyõzte Ausztráliát, ezzel sorozatban másodszor lett világbajnoki bronzérmes. Az ausztrálok kezdték jobban a mérkõzést, a harmadik negyed elején már 15 ponttal is vezettek, az utolsó negyedórában azonban kosarat is alig dobtak, míg a franciák egyre gyorsabban és pontosabban játszottak.
A két válogatott remek mérkõzést játszott egymással a középdöntõs csoportban, akkor egy végletekig kiélezett küzdelem végén az ausztrálok nyertek 100-98-ra. A franciák a legutóbbi vb-n is a harmadik helyért játszhattak, akkor 95-93-ra verték Litvániát, Ausztrália viszont a férfi válogatott történetének elsõ vb-érméért lépett pályára.

Mindkét csapat két-két NBA-kosarassal a kezdõ ötösben állt fel, az európaiaknál Evan Fournier (Orlando Magic) és Vincent Poirier (Boston Celtics), míg a másik oldalon Joe Ingles (Utah Jazz) és Matthew Dellavedova (Cleveland Cavliers) volt a pályán, az elsõ negyedben azonban a cseréként pályára lépõ San Antonio Spurs-irányító, Patty Mills volt a mezõny legjobbja, aki nyolc ponttal zárta az elsõ tíz percet.

Patty Mills volt az elsõ negyed legjobbja:

Az ausztrálok erõszakosabbak voltak védekezésben és pontosabbak támadásban, így öt ponttal vezettek a negyed végén.

A franciák a második tíz percben sem tudták összekapni magukat, a vébén eddig remekül játszó Fournier 2/9-es mezõnymutatóval állt húsz perc után, míg a másik oldalon Mills mellé felzárkózótt a nagyszünetig 12 pontot szerzõ Ingles. A különbség így egy híján tíz pont volt a két csapat között, amikor pihenõre mentek.

Ilyenekbõl volt kevés a franciáknál:

A közte tízre sem kellett sokat várni, az elsõ, 2+1-el végzõdõ ausztrál támadásból meg is lett, és gyorsan 15 pontra hízott a két csapat közötti különbség. A franciák ekkor kezdtek kicsivel jobban pörögni, beesett egy-két tripla is, és Nicolas Batum is jelezte, hogy a pályán van, míg a másik oldalon a 15 pontnál járó Ingles kissé magára maradt. Poirier hatalmas zsákolása után néztek be újra tíz pont alá a franciák, sõt három perccel a negyed vége elõtt már csak hat pont volt az ausztrálok elõnye.

Másfél perccel késõbb pedig már csak két pont, az ausztrálok edzõje pedig gyors egymásutánban második idejét is ki kellett, hogy kérje. Az utolsó kosár az ausziké volt, de most már teljesen nyílttá vált a meccs az utolsó negyedre.

A vérszemet kapó franciák Fournier negyedik értékesített triplájával, majd Nando De Colo két büntetõjével átvették a vezetést, majd utóbbi még egy hármast is bevágott, így máris az európai csapat vezetett négy ponttal. Innen fej-fej mellett haladtak a csapatok, Albicy tripláira palánk alatti kosarakkal válaszoltak Ingles és Bogut révén többnyire. 2:05-tel a vége elõtt újra négy pont volt a franciák elõnye, miután Rudy Gobert is megszerezte elsõ pontjait. Albicy bevágta a harmadik tripláját is, ezzel a franciák kilenc távoli kosárnál tartottak, amire az ausztrálok 18 eladott labdával "válaszoltak".

A franciák az utolsó percben már nyolc ponttal is vezettek, Mills még dobott ugyan egy triplát, de ez már nem osztott, nem szorzott: Franciaország története során másodszor lett világbajnoki bronzérmes.

Eredmény, bronzmérkõzés:
Franciaország–Ausztrália 67-59 (11-16, 10-14, 21-16, 25-13)

A világbajnokság döntõjét Argentína–Spanyolország találkozót rendeznek 14 órai kezdéssel.